**Anexa nr. 3 la H.C.J.Argeș nr.\_\_\_\_/\_\_\_\_\_\_\_\_.**

**JUDEȚUL ARGEȘ**

**CONSILIUL JUDEȚEAN ARGEȘ**

**REGIA AUTONOMĂ JUDEȚEANĂ DE DRUMURI ARGEȘ R.A.**

Contractul-cadru de amplasare și/sau de acces în zona drumurilor publice pentru folosința terenului din zona de siguranță a drumurilor județene DJ 732 și DJ 732 A pe care se va amplasa rețeaua de distribuție a gazelor naturale aferente obiectivului de investiții *” Înființare sistem inteligent de distribuție gaze naturale în comuna Bălilești, județul Argeș “.*

**PREȘEDINTELE CONSILIULUI JUDEȚEAN ARGEȘ**

**Ion MÎNZÎNĂ**

**DIRECTOR GENERAL RAJDA R.A.,**

**Ing.Alina NICOLAU**

**Contrasemnează,**

**SECRETAR GENERAL AL JUDEȚULUI ARGEȘ,**

**Ionel VOICA**

**JUDEȚUL ARGEȘ**

**CONSILIUL JUDEȚEAN ARGEȘ**

**REGIA AUTONOMĂ JUDEȚEANĂ DE DRUMURI ARGEȘ R.A.**

**CONTRACT –CADRU**

**de utilizare și acces în zona drumurilor județene** **DJ 732 și DJ 732 A**

**CAP.1 PĂRȚI CONTRACTANTE**

**REGIA AUTONOMĂ JUDEȚEANĂ DE DRUMURI ARGEȘ R.A.,** cu sediul în mun.Pitești, str.George Coșbuc nr.40, telefon/fax 0248/217757, CUI: 27648587, Înreg. Reg. Comert:J03/1091/29.10.2010, cont RO16TREZ0465069XXX009288 deschis la Trezoreria mun.Pitești, reprezentată legal prin doamna Ing. Alina **NICOLAU,** Director General, în calitate de ***administrator,*** pe de o parte

***şi***

**U.A.T. BĂLILEȘTI,** cu sediul în comuna Bălilești, str. Principală nr.169, județul Argeș, tel./fax 0248562080, cod fiscal 4122124, reprezentată legal prin domnul **Victor Cătălin TURTURICĂ**, Primar al UAT Bălilești, în calitate de ***utilizator****,*

**CAP.2 OBIECTUL CONTRACTULUI**

Art.1 (1)Obiectul prezentului contract îl constituie acordarea de către **administrator** în beneficiul **utilizatorului** a dreptului de utiliza zona DJ 732 (Km 2+163-12+437 , L=10,274 Km) și DJ 732 A (Km 1+911-6+796, L=4,885 km).

(2) **Utilizatorul** are obligația, conform condițiilor din autorizația de amplasare/acces, ca prealabil începerii lucrărilor, să anunțe proprietarul și să preia pe bază de proces verbal de predare –primire amplasamentul încheiat între Regia Autonomă de Drumuri Județene Argeș RA, care are în administrare sectoarele de drum și UAT Băiculești. Utilizarea zonei drumurilor nu este permisă până la încheierea procesului verbal de predare-primire a terenului identificat la alin.(1).

**CAP.3 DURATA CONTRACTULUI**

**Art.2 (1)** Prezentul contract se încheie pe o perioadă inițială de 5 ani de la data semnării procesului verbal de predare-primire a amplasamentului.

**(2)** Prezentul contract de utilizare a zonei drumului se poate prelungi pe o perioadă egală , ( în condițiile în care termenii inițiali rămân neschimbați), după expirarea duratei contractului, prin manifestarea expresă de vioință a **utilizatorului**, transmisă în scris, cu 30 de zile înainte de data expirării, prin act adițional.

**CAP.4 TARIFUL DE UTILIZARE A ZONEI DRUMURILOR JUDEȚENE**

**Art.3 (1) Utilizatorul** este scutit de plata tarifului pentru utilizarea amprizei şi a zonei de siguranţă a drumurilor publice prin amplasarea supraterană sau subterană pe DJ 732 și DJ 732 A potrivit dispozițiilor art. 47, alin. (9), din O.G. nr. 43/1997 privind regimul drumurilor, cu modificările și completările ulterioare.

**CAP.5 DREPTURILE ȘI OBLIGAȚIILE ADMINISTRATORULUI DRUMURILOR JUDEȚENE**

**ART.4** **Administratorul** drumurilor județene are următoarele drepturi și obligații:

1. Să permită **Utilizatorului** zonei drumurilor județene,executarea lucrărilor autorizate și folosirea acestora în conformitate cu prevederile prezentului contract,ale Autorizației de amplasare acces în zona drumurilor județene și ale O.G. nr. 43/1997 privind regimul drumurilor, cu modificările și completările ulterioare.
2. Să nu emită autorizații pentru amplasarea de lucrări unor terți ce ar putea afecta construcțiile sau instalațiile **Utilizatorului,** decât cu acordul prealabil al acestuia, cu excepția lucrărilor impuse de construirea, modernizarea, modificarea, întreținerea sau exploatarea drumurilor respective, precum și de asigurarea condițiilor pentru siguranța circulației etc. caz în care, **Administratorul** este obligat să înștiințeze **Utilizatorul** în conformitate cu prevederile art.47, alin.(21) din O.G. nr.43/1997 privind regimul drumurilor, cu modificările și completările ulterioare.
3. Să garanteze **Utilizatorului** dreptul de servitute, utilizare și acces de asupra suprafețelor de teren care fac obiectul prezentului contract.

**CAP.6 DREPTURILE ȘI OBLIGAȚIILE UTILIZATORULUI ZONEI DRUMURILOR JUDEȚENE**

**ART.5 Utilizatorul z**onei drumurilor județene, se obligă:

1. Să achite tariful de utilizare a zonei drumurilor județene;
2. Să folosească zona drumurilor județene conform prevederilor prezentului Contract, ale Autorizației de amplasare și/sau de acces în zona drumurilor județene, ale Autorizației de construire și ale legislației în vigoare;
3. Să comunice **Administratorului** data demarării lucrărilor de execuție printr-o notificare scrisă, notificare prin care **Utilizatorul** va solicita încheierea unui proces verbal de predare primire a amplasamentului cu acesta;
4. Să execute pe cheltuiala sa și fără nicio despăgubire din partea **Administratorului** , demolarea, mutarea sau modificarea lucrărilor acceptate în zona drumurilor județene care fac obiectul Contractului în termenul notificat de către **Administrator**, dacă acest lucru este impus de construirea, modificarea, modernizarea,întreținerea sau exploatarea drumurilor județene, precum și de asigurarea condițiilor pentru siguranța circulației;
5. Să întrețină semnalizarea rutieră în zona sa de activitate când aceasta se impune;
6. Să participe cu fonduri pentru repararea drumurilor județene în zona sa de activitate, la solicitarea administratorului drumurilor județene, atunci când se constată că degradările sistemului rutier se datorează **Utilizatorului** zonei drumurilor județene;
7. Să nu execute alte lucrări decât cele autorizate de către **Administratorul** drumurilor județene;
8. Să nu schimbe destinația construcțiilor și instalațiilor decât cu acordul **Administratorul** drumurilor județene;
9. Să înștiințeze **Administratorul** cu cel puțin 30 de zile înainte, în cazul denunțării unilaterale a contractului. Denunțarea produce efecte numai după consemnarea de către **Administrator** a aducerii terenului la starea inițială, pe costul și pe răspunderea **Utilizatorului**, fără despăgubiri din partea **Administratorului** , în caz contrar obligația de plată a tarifului, cu toate consecințele aferente, rămânând valabilă conform prezentului contract până când terenul este readus la starea inițială, fără limita de timp sau de valoare cu privire la calculul sumelor astfel datorate;
10. La încetarea contractului, din cauze contractuale sau legale, se restituie terenul prevăzut la art.1din contract pe bază de proces verbal de predare-primire amplasament,în starea în care l-a preluat, fiind considerat că l-a preluat în stare bună, dacă nu a convenit astfel cu **Administratorul**  prin prezentul contract, prin avizele/autorizațiile obținute de către **Utilizator** sau printr-un alt act subsecvent prezentului contract, fără niciun fel de despăgubiri.

**CAP.7 ALTE OBLIGAȚII CONTRACTUALE**

**ART.6 (1)** Indiferent de partea care solicită rezilierea contractului, cheltuielile aferente desființării lucrărilor acceptate în zona drumurilor județene, precum și refacerii zonei drumurilor județene vor revenii **Utilizatorului.**

**(2)** În situația nerespectării termenului fixat de **Administratorul** drumurilor județene, acesta va proceda la dezafectarea/mutarea/demolarea obiectivului pe cheltuiala **Utilizatorului.**

**CAP.8 SUBÎNCHIRIEREA ȘI CESIUNEA**

**ART.7** Subînchirierea/cesiune în tot sau în parte a construcțiilor și instalațiilor care aparțin **Utilizatorului** zonei drumurilor județene unui terț, sunt permise numai cu acordul prealabil scris al **Administratorului** drumurilor județene și cu respectarea condițiilor din prezentul contract.

**CAP.9 RĂSPUNDEREA CONTRACTUALĂ**

**ART.8** Pentru neexecutarea sau executarea necorespunzătoare a obligațiilor contractuale, partea vinovată se obligă să plătească despăgubirile legale, stabilite de instanțele de judecată.

**CAP.10 ÎNCETAREA CONTRACTULUI**

**ART.9** Contractul de utilizare a zonei drumurilor încetează :

1. La expirarea duratei;
2. Prin acordul de voință al părților;
3. În caz de încetare a activității, lichidare și dizolvare;
4. La cererea **Utilizatorului,** cu condișia notificării prealabile, cu cel puțin 30 de zile înainte de data la care se solicită rezilierea;
5. În cazul în care interesul național sau local o impune, prin denunțare unilaterală de către **Administratorul** drumurilor județene, cu plata unei juste despăgubiri în sarcina acestuia, în caz de dezacord fiind competentă instanța de judecată;
6. În cazul nerespectării obligațiilor contractuale de către **Utilizator,** prin reziliere de către **Administratorul** drumurilor județene, cu plata unei despăgubiri în sarcina **Utilizatorului**
7. La dispariția dintr-o cauză de forță majoră a drumurilor județene, fără plata unei despăgubiri;
8. În cazul obținerii autorizației de desființare a construcției, titularul contractului va depune solicitare de reziliere,însoțită de un exemplar al autorizației de desființare. Contractul va fi reziliat după verificarea pe teren, începând cu data de 1 (întâi) a lunii următoare solicitării rezilierii;
9. Alte cauze prevăzute de lege.

**CAP.11 FORȚA MAJORĂ**

**ART.10 (1)–** Forţa majoră este constatată de o autoritate competentă.

**(2)–** Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

**(3)–** Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau parţilor până la apariţia acesteia.

**(4)–**Partea contractantă care invocă forţa majoră are obligaţia de a notifica celeilalte părţi, imediat şi în mod complet, în 15 zile apariția cazului de forță majoră şi să ia orice măsuri care îi stau la dispoziţie în vederea limitării consecinţelor.

**(5)–** Dacă forţa majoră acţionează sau se estimează că va acţiona o perioadă mai mare de 6 luni, fiecare parte va avea dreptul să notifice celeilalt**e** părţi încetarea de plin drept a prezentului contract, fără ca vreuna din părţi să poată pretinde celeilalte daune-interese.

**CAP.12 LEGEA APLICABILĂ ȘI LITIGII**

**ART.11 (1)** Prezentul Contract va fi guvernat de legea română și va fi interpretat în conformitate cu acesta.

**(2)** Litigiile de orice fel care decurg din interpretarea sau aplicarea prevederilor prezentului Contract vor fi soluționate de părți pe cale amiabilă. În cazul în care, în termen de 30 de zile de la notificarea părții care se consideră afectată, nu se ajunge la un acord pe cale amiabilă, părțile convin ca neînțelegerile să fie soluționate de instanțele judecătorești competente de la sediul **Administratorului .**

**CAP.13 CLAUZE SPECIALE**

**ART.12** **Utilizatorul** va respecta condițiile de exploatare a zonei drumurilor județene în conformitate cu prevederile din O.G. nr.43/1997 privind regimul drumurilor, cu modificările și completările ulterioare și nu va facilita alte activități în zona sa de activitate care ar putea cauza accidente de circulație.

**ART.13** Vânzarea de către **Utilizator** a construcțiilor și instalațiilor sale cu păstrarea amplasamentului se va face sub condiția ca **Utilizatorul** să comunice **Administratorului** drumurilor județene, schimbarea proprietarului cu 30 de zile înainte de data încheierii contractului de vânzare -cumpărare.

**ART.14** Autorizația de amplasare și acces în zona drumurilor județene face parte integrantă din prezentul Contract.

**ART.15** Fiecare dintre părțile contractante va putea solicita rezilierea Contractului. Rezilierea se va face în baza unui „ act de reziliere”, semnat de ambele părți sau printr-o notificare adresată celeilalte părți cu cel puțin înainte.

**ART.16 (1)** Părțile, de comun acord convin ca orice modificare a datelor de identificare prevăzute la **Cap.1**, să se realizeze printr-o notificare scrisă, comunicată de partea interesată celeilalte părți.

**(2)** Orice modificare de adresă se va comunica în termen de 30 de zile de la momentul înregistrării modificării la organele competente, producându-și efectele de la momentul comunicării. Orice comunicări realizate între părți în intervalul de mai sus, vor fi considerate repuse în termen astfel încât niciuna dintre părți să nu fie decăzută din niciunul din drepturile câștigate conform contractului.

**ART.17** Modificarea prezentului contract se va face numai prin act adițional încheiat între părțile contractante.

Prezentul contract se încheie în 2 exemplare , câte unul pentru fiecare parte.

**ADMINISTRATOR, UTILIZATOR,**

**REGIA AUTONOMĂ JUDEȚEANĂ U.A.T. BĂLILEȘTI**

**DE DRUMURI ARGEȘ R.A.,**

**DIRECTOR GENERAL, PRIMAR,**

**Ing. Alina NICOLAU Victor Cătălin TURTURICĂ**

**DIRECTOR ECONOMIC,**

**Ec. Claudia GHIȚĂ**

**CONSILIER JURIDIC,**

**Elena VOICU**