**Anexa nr. 1 la H.CJ.Argeș nr.\_\_\_\_/\_\_\_\_\_\_\_\_\_\_\_.**

**JUDEȚUL ARGEȘ**

**CONSILIUL JUDEȚEAN ARGEȘ**

**REGIA AUTONOMĂ JUDEȚEANĂ DE DRUMURI ARGEȘ R.A.**

Acordul prealabil emis în favoarea Unității Administrativ Teritoriale Bălilești, județul Argeș pentru folosința terenului din zona de siguranță a drumurilor județeane DJ 732 și DJ 732 A pe care se va amplasa rețeaua de distribuție a gazelor naturale aferente obiectivului de investiții*” Înființare sistem inteligent de distribuție gaze naturale în comuna Bălilești, județul Argeș“.*

**PREȘEDINTELE CONSILIULUI JUDEȚEAN ARGEȘ**

**Ion MÎNZÎNĂ**

**DIRECTOR GENERAL RAJDA R.A.,**

**Ing.Alina NICOLAU**

**Contrasemnează,**

**SECRETAR GENERAL AL JUDEȚULUI ARGEȘ,**

**Ionel VOICA**

**JUDEȚUL ARGEȘ**

**CONSILIUL JUDEȚEAN ARGEȘ**

**REGIA AUTONOMĂ JUDEȚEANĂ DE DRUMURI ARGEȘ R.A.**

**ACORD PREALABIL**

**Nr.\_\_\_\_\_\_/\_\_\_\_\_\_\_\_\_\_\_\_**

***CĂTRE,***

**Unitatea Administrativ Teritorială Bălilești**

**Comuna Bălilești, str.Principală nr.169, județul Argeș**

Prin adresa nr.7374/27.11.2020 emisă de Primăria comunei Bălilești și înregistrată la Consiliul Județean Argeș sub nr.19792/27.11.2020 se solicită emiterea acordului prealabil în favoarea Unității Administrativ Teritoriale Bălilești pentru folosința terenului din zona de siguranță a drumurilor județene DJ732 și DJ 732 A, pe care se va amplasa rețeaua de distribuție a gazelor naturale aferente obiectivului de investiții *” Înființare sistem inteligent de distribuție gaze naturale în comuna Bălilești, județului Argeș “,* a autorizației de amplasare și/sau de acces, precum și aprobarea Contractului-cadru de amplasare și/sau acces în zona drumurilor publice.

Regia Autonomă Județeană de Drumuri Argeș R.A. în calitate de administrator al drumurilor județene DJ 732 și DJ 732 A, conform Contractului de Administrare nr. 16245/3813/07.10.2020 încheiat cu Județul Argeș, avizează favorabil lucrarea propusă în zona drumurilor județene DJ732 și DJ 732 A*.*

În acest scop se impun următoarele:

1. **Condiții generale:**

Studiul de fezabilitate pentru obiectivul de investiții *” Înființare sistem inteligent de distribuție gaze naturale în comuna Bălilești, județului Argeș “* presupune realizarea unor rețele de distribuție gaze naturale, ce vor fi amplasate în domeniul public, în trama stradală, în intravilanul și extravilanul comunei Băiculești, județul Argeș, ținând seama și de prevederile O.G. nr. 43/1997 privind regimul drumurilor, cu modificările și completările ulterioare.

**2.Condiții specifice/speciale:**

Lucrările propuse a se realiza de U.A.T.Bălilești în zona DJ 732 sunt de la Km 2+163-12+437 ,L=10,274 Km , iar în zona DJ 732 A de la Km 1+911-6+796, L=4,885 km.

Traseul proiectat al conductei de gaze naturale este conform documentației anexate .

Conductele ce vehiculează gaze naturale se montează îngropat la o adâncime de 0,90 m de la generatoarea superioară la cota naturală a terenului, protejate într-un strat de nisip cu grosime de 10-25 cm, fiind însoțite de un fir trasor,pentru detectare.

Deasupra conductelor la înălțimea de 0,40 m se așează banda de avertizare, pe care este scris *” ATENȚIE GAZ METAN “* , de culoare galbenă.

Îmbinarea tuburilor din PEHD se realizează prin sudură cap la cap sau prin electrofuziune, folosinds fitinguri injectate care au inclus și elementul de încălzire, ce constă într-o rezistență electrică, care în momentul în care este alimentată cu energie electrică produce topirea locală a materialului, realizând procesul de sudură.

Compactarea terenului se realizează în straturi, manual până la banda de avertizare după care se execută folosind maiul mecanic.

La intersecția cu alte utilități se folosesc tuburi de protecție din PE, PVC sau OL după natura utilităților întâlnite, iar la capetele tuburilor se montează răsuflători, care pot fi :

1. Carosabile, când se montează în trotuar sau carosabil;
2. Necarosabile pentrumontajul în spații verzi.

Ultimele operații constau în aducerea terenului la forma inițială și marcarea conductei pe

elemente fixe, stabile, cum ar fi garduri de beton, clădiri în zonele locuite,stâlpi, etc.

Pe rețeaua de distribuție vor fi proiectate și executate un numar de 1280 branșamente în vederea alimentării cu gaze naturale a imobilelor din comună (locuințe private, instituții publice , agenți economici).

Branșamentele se vor proiecta perpendicular pe conducta de distribuție, iar traversarea drumurilor realiza prin foraj orizontal în zona drumurilor modernizate prin asfaltare sau betonare și săpătura deschis în zona drumurilor din piatră și pământ cu aducerea terenului la starea inițială după finalizarea lucrării.

Căile de acces nu vor fi schimbate și nici nu se vor realiza unele noi.

Eliminarea apelor rezultate din epuizmente (apă pluvială acumulată în șanțuri pe parcursul execuției) va fi realizată cu ajutorul motopompelor, la rețeaua de canalizare a comunei.

Eliminarea deșeurilor (din material vegetal, săpătură de piatră și beton) vor fi transportate cu mijloace adecvate la spațiul special amenajat pentru depozitarea deșeurilor din comună.

La execuția lucrărilor se va ține cont de toate instalațiile edilitare coexistente semnalate de deținătorii acestora, față de care se vor respecta condițiile de protecție și distanțele minime normate.

În perioada executării lucrărilor, constructorul are obligația să semnalizeze corespunzător zona de lucru, atât pe timp de zi, cât și pe timp de noapte și să obțină avizul Poliției Rutiere.

Orice alte intervenții în zona drumurilor județene DJ 732 și DJ 732 A, se poate face numai cu avizul administratorului drumurilor județene.

Lucrările propuse pentru a fi executate în zona drumurilor județene DJ 732 și DJ 732 vor fi specificate într-un proces verbal de constatare în teren, încheiat între Regia Autonomă Județeană de Drumuri Argeș R.A. și U.A.T.Bălilești.

Se va întocmi un proces verbal de predare-primire a amplasamentului încheiat între Regia Autonomă Județeană de Drumuri Argeș R.A. și U.A.T.Bălilești.

Acordul prealabil nu dă dreptul la începerea lucrărilor fără obținerea autorizației de amplasare și acces la drumurile județene.

**DIRECTOR GENERAL RAJDA R.A.,**

**Ing.Alina NICOLAU**

Întocmit,

Pintilie Iuliana