**Anexa nr. 2 la H.C.J.Argeș nr.\_\_\_\_/\_\_\_\_\_\_\_\_\_\_\_\_.**

**JUDEȚUL ARGEȘ**

**CONSILIUL JUDEȚEAN ARGEȘ**

**REGIA AUTONOMĂ JUDEȚEANĂ DE DRUMURI ARGEȘ R.A.**

Autorizația de amplasare și/sau de acces în zona drumului public emisă în favoarea Unității Administrativ Teritoriale Bălilești pentru folosința terenului din zona de siguranță a drumurilor județene DJ 732 și DJ 732 A pe care se va amplasa rețeaua de distribuție a gazelor naturale aferente obiectivului de investiți*” Înființare sistem inteligent de distribuție gaze naturale în comuna Bălilești, județul Argeș “.*

**PREȘEDINTELE CONSILIULUI JUDEȚEAN ARGEȘ**

**Ion MÎNZÎNĂ**

**DIRECTOR GENERAL RAJDA R.A,**

**Ing.Alina NICOLAU**

**Contrasemnează,**

**SECRETAR GENERAL AL JUDEȚULUI ARGEȘ,**

**Ionel VOICA**

**JUDEȚUL ARGEȘ**

**CONSILIUL JUDEȚEAN ARGEȘ**

**REGIA AUTONOMĂ JUDEȚEANĂ DE DRUMURI ARGEȘ R.A.**

**AUTORIZAȚIE**

**de amplasare și execuție lucrări în zona drumurilor județene DJ 732 și DJ 732 A**

**Nr.\_\_\_\_\_\_/\_\_\_\_\_\_\_\_\_\_\_\_**

**Beneficiar :**

**Unitatea Administrativ Teritorială Bălilești**

**Comuna Bălilești, str.Principală nr.169, județul Argeș**

În conformitate cu prevederileO.G. nr. 43/1997 privind regimul drumurilor, cu modificările și completările ulterioare și în baza documentației depusă, se eliberează autorizația pentru amplasarea și /sau execuția lucrării*” Înființare sistem inteligent de distribuție gaze naturale în comuna Bălilești, județului Argeș “* în zona drumurilor județene DJ 732 și DJ 732 A, cu respectarea următoarelor condiții:

**A.CONDIȚII GENERALE**

1.Lucrările se vor executa în perioada de valabilitate a autorizației de construire.

2.Beneficiarul lucrării este obligat să respecte cerințele impuse în Acordul prealabil.

3.Închiderea sau instituirea restricțiilor de circulație se va face în conformitate cu prevederile art.44 din O.G. nr. 43/1997 privind regimul drumurilor, cu modificările și completările ulterioare și ale Ordinului nr. 1.112 din 4 aprilie 2000 pentru aprobarea Normelor metodologice privind condiţiile de închidere a circulaţiei şi de instituire a restricţiilor de circulaţie în vederea executării de lucrări în zona drumului public şi/sau pentru protejarea drumului, cu modificările și completările ulterioare.

4.Regia Autonomă Județeană de Drumuri Argeș R.A. în calitate de administrator al drumurilor județene DJ 732 și DJ 732 A,, va fi anunțată cu cel puțin 48 de ore înaintea începerii lucrărilor,urmând ca o dată cu demararea acestora să se verifice pe teren și să se consemneze într-un proces verbal, împreună cu reprezentantul beneficiarului, că semnalizare s-a făcut conform instrucțiunilor de mai sus și că lucrările pot începe.

5.Beneficiarul lucrărilor este obligat să solicite, prealabil execuției, acordul de la organele deținătoare de instalații aeriene, subterane,construcții de orice fel precum și pentru plantații existente în zona de execuție a lucrărilor și care pot fi afectate.

6.De tăierea sau prinderea plantației fără aprobări legale precum și de degradarea drumurilor, instalațiilor și construcțiilor de orice fel,situate pe zona drumurilor în sectorul în care se execută lucrarea răspunde direct beneficiarul lucrării.

7.De orice accident de muncă sau de circulație întâmplat în timpul sau din cauza execuției lucrărilor răspunde beneficiarul lucrării.

8.În cazul în care prin construirea, modernizarea, modificarea, întreținerea, repararea sau exploatarea drumurilor județene sau prin lucrările și măsurile de siguranța circulației se impune demolarea, mutarea sau modificarea lucrărilor autorizate a se executa în zona drumurilor, beneficiarul construcției sau instalației autorizate este obligat să execute lucrări în condițiile prevăzute de lege pe cheltuiala sa, fără nicio despăgubire și în termenul fixat de organul care administrează drumurile județene.

9.Autorizația de amplasare și /sau de acces la zona drumului se emit pentru o anumită funcție și/sau destinașie a obiectivului.Schimbarea funcției și/sau a destinației obiectivului de către titularul autorizației de amplasare și/sau de acces se realizează numai cu aprobarea administratorului drumului.

10.Pentru amplasarea și accesul în zona drumului, beneficiarul are obligația încheierii cu administratorul drumurilor județene a contractului pentru utilizare și acces în zona drumului public.

11.În timpul execuției lucrărilor se interzice depozitarea pe ampriza și spațiile de siguranță ale drumurilor județene a oricăror materiale ,utilaje,pământ ,unelte, etc.

12.Prezenta autorizație este valabilă pe toată durata existenței lucrării sau construcției, cu condiția respectării prevederilor O.G. nr. 43/1997 privind regimul drumurilor, cu modificările și completările ulterioare, cu condiția începerii lucrărilor.

13.Obiectivul nu poate fi pus în funcțiune fără confirmarea de la **pct.C** .

14.Nerespectarea prevederilor din prezenta autorizație de amplasare și execuție lucrări în zona drumurilor județene DJ 732 și DJ 732 A, conduce la anularea acesteia și la aplicarea de sancțiuni în condițiile legii.

**B. CONDIȚII SPECIFICE/SPECIALE**

1. Lucrările propuse a se realiza de U.A.T. Bălilești în zona DJ 732 sunt de la Km 2+163-12+437 , L=10,274 Km , iar în zona DJ 732 A de la Km 1+911-6+796, L=4,885 km.

2. Traseul proiectat al conductei de gaze naturale este conform documentației anexate . 3.Conductele ce vehiculează gaze naturale se montează îngropat la o adâncime de 0,90 m de la generatoarea superioară la cota naturală a terenului, protejate într-un strat de nisip cu grosime de 10-25 cm, fiind însoțite de un fir trasor,pentru detectare.

4.Deasupra conductelor la înălțimea de 0,40 m se așează banda de avertizare, pe care este scris *” ATENȚIE GAZ METAN “* , de culoare galbenă.

5.Îmbinarea tuburilor din PEHD se realizează prin sudură cap la cap sau prin electrofuziune, folosinds fitinguri injectate care au inclus și elementul de încălzire, ce constă într-o rezistență electrică, care în momentul în care este alimentată cu energie electrică produce topirea locală a materialului, realizând procesul de sudură.

6.Compactarea terenului se realizează în straturi, manual până la banda de avertizare după care se execută folosind maiul mecanic.

7.La intersecția cu alte utilități se folosesc tuburi de protecție din PE,PVC sau OL după natura utilităților întâlnite, iar la capetele tuburilor se montează răsuflători, care pot fi :

1. Carosabile, când se montează în trotuar sau carosabil;
2. Necarosabile pentrumontajul în spații verzi.

8.Ultimele operații constau în aducerea terenului la forma inițială și marcarea conductei pe

elemente fixe, stabile, cum ar fi garduri de beton, clădiri în zonele locuite,stâlpi, etc.

9. Pe rețeaua de distribuție vor fi proiectate și executate un numar de 1280 branșamente în vederea alimentării cu gaze naturale a imobilelor din comună (locuințe private, instituții publice , agenți economici).

10.Branșamentele se vor proiecta perpendicular pe conducta de distribuție, iar traversarea drumurilor se va realiza prin foraj orizontal în zona drumurilor modernizate prin asfaltare sau betonare și săpătura deschis în zona drumurilor din piatră și pământ cu aducerea terenului la starea inițială după finalizarea lucrării.

11.Căile de acces nu vor fi schimbate și nici nu se vor realiza unele noi.

12.Eliminarea apelor rezultate din epuizmente (apă pluvială acumulată în șanțuri pe parcursul execuției) va fi realizată cu ajutorul motopompelor, la rețeaua de canalizare a comunei.

13. Eliminarea deșeurilor (din material vegetal, săpătură de piatră și beton) vor fi transportate cu mijloace adecvate la spațiul special amenajat pentru depozitarea deșeurilor din comună.

14.La execuția lucrărilor se va ține cont de toate instalațiile edilitare coexistente semnalate de deținătorii acestora, față de care se vor respecta condițiile de protecție și distanțele minime normate.

15.În perioada executării lucrărilor, constructorul are obligația să semnalizeze corespunzător zona de lucru, atât pe timp de zi,cât și pe timp de noapte și să obțină avizul Poliției Rutiere.

16Orice alte intervenții în zona drumurilor județene DJ 732 și DJ 732 A, se poate face numai cu avizul administratorului drumurilor județene.

17.Beneficiarul lucrării este obligat în conformitate cu prevederile art.2 ,alin,.(1) din Legea nr.50/1991 privind autorizarea executării lucrărilor construcțiilor, cu modificările și completările ulterioare, să solicite și să obțină autorizația de construire de la autoritățile publice competente, înainte de începerea lucrărilor.

18.Nerespectarea condițiilor impuse prin prezenta autorizație, conduce la anularea acesteia și se sancționează cu amendă contravențională, conform art.61 din O.G. nr. 43/1997 privind regimul drumurilor, cu modificările și completările ulterioare.

**DIRECTOR GENERAL RAJDA R.A.,**

**Ing.Alina NICOLAU**

Întocmit,

Pintilie Iuliana